**2.08.2024 TEABENÕUE**

**Teabevaldaja**: **Rahandusministeerium**

**Avaldaja**: **Margus Hanno Murakas**, Postimehe andmeanalüütik (i.k. 39506010236)

**Kuupäev**: 2.08.2024

Palun saata avaldajale teabenõudele vastamise tähtaja (5 tööpäeva) jooksul järgmine info:

Rahandusministeeriumi koondatud info **eraldi iga** riigieelarvest rahastatava asutuse, ministeeriumi, ameti, insitutsiooni, sihtasutuse, avalik-õigusliku juriidilise isiku jne kohta:

1. Töötajate arv (nii töölepinguga kui teiste võlaõiguslike lepingutega)
2. Töötajate keskmine põhipalk
3. Töötajate kogupalk (palgafond, kus sisalduvad ka tulemustasud ja preemiad)
4. Eelpoolnimetatud andmed aastate 2021, 2022, 2023, 2024 kohta. Kui viimas(t)e aasta(te) kohta on andmed osalised, palun saatke osalised andmed.
5. Kui rahandusministeeriumil on koondatud samad andmed ka riigi tulundusasutuse RMK ja riigi osalusega äriettevõtete kohta, palun saatke ka need.

Postimehe soovitud teabe osas on teabevaldaja rahandusminsteerium. Selle viitas ka statistikaamet oma vastuses Postimehele (25.07.2024): «Avaliku sektori palgastatistika tegemise ülesanne on rahandusministeeriumil ja neil on selleks ka kõige täpsem metoodika. Heidi Kukk, statistikaameti meediasuhete juht.»

Avaliku teabe seaduse järgi on teabevaldaja kohustatud võimaldama juurdepääsu tema valduses olevale teabele, samuti abistama teabenõudjat (§9):

(2) Teabevaldaja ametnik või töötaja on kohustatud igakülgselt abistama teabenõudjat teabenõude esitamisel ning teabenõudjale vajaliku teabe, selle asukoha ja teabenõudjale sobivamate võimalike juurdepääsuviiside väljaselgitamisel.

§17. ütleb, millistel juhtudel võib teabenõude täitmisest keelduda, antud juhul pole selleks alust.

Tegu on avaliku teabega, puuduvad igasugused seosed tundlike isikuandmetega, mistõttu on alusetu väide, et küsitud teabe väljastamine eeldab eelnevat õiguslikku analüüsi.

Palun saatke teave kas otse aadressile margus\_hanno.murakas@postimees.ee või link keskkonda, kust on võimalik teave alla laadida.

**Margus Hanno Murakas**

Ajalehe Postimees andmeanalüütik

Postimees Grupp AS

/digitaalselt allkirjastatud/